33. schôdza NR SR - 15.deň - B. popoludní
Dátum: 2025-04-16
Poslanec: Hargaš, Ján (PS)
Druh vystúpenia: Vystúpenie v rozprave

112. Ďakujem za slovo, pán predsedajúci. Opäť sa ospravedlňujem, že budem možno trochu emotívny. Lebo ja vám poviem úprimne, že ja vás mám fakt že plné zuby, že fakt, kolegovia z koalície, kolegyne, že fakt vás mám plné zuby. Fakt. (Reakcia z pléna.) Nie, to neni dobré. Nie, to neni dobré. A ja vám poviem potom, že prečo vás mám plné zuby, že ja vás mám plné zuby, že vy, vy nedokážete nič normálne priniesť a keď sem už donesiete nejakú hlúposť, tak to ešte aj sfušujete. Že tento proces tohto zákona, že to je fušerina na entú, totálna fušerina, hej? Dáte sem pozmeňovák, ktorý v zásade preklopí celý zákon na niečo úplne iné, a potom ešte zistíte, že máte aj v tom chyby, tak ešte to musíte opravovať. Totál fušerina! No a teda prečo? Pretože vám vadia politické neziskovky. To je ten hlavný dôvod, ktorý ste si vybrali. A ja tak normálne celý čas nad tým rozmýšľam, že čo sú to tie politické neziskovky, že čo je to, čo je tá vec, ktorú vy nechcete pustiť nikomu inému, že to aj nejaká stavovská česť alebo niečo, čo pociťujete, že my v tejto sále sme politici a nikto iný okrem tejto sály nemôže robiť politiku. Alebo ja neviem, ako si to predstavujete, že čo je teda ten atribút toho, čo nemôže bežný občan robiť a my v tejto sále, ako tí politici, my to môžme robiť, že prečo niektoré neziskovky sú v poriadku a niektoré sú politické. Tak mi to, prosím vás, povedzte, čo je ten politický aspekt. Čo to je? Že zvolávajú tlačovku? To je, to už je politika? Hocikto zvoláva dneska tlačovku. Komora psychológov pošle tlačovú správu, advokátska komora zvolá tlačovku k nejakému situ... k nejakej situácii, k nejakému dianiu. Čiže zvolanie tlačovky, to je tá politika? No očividne nie, lebo tých nejdete buzerovať, s prepáčením. Čiže čo je tá politika? Že niekto vstupuje do legislatívneho procesu? To je tá politika? To už potom je to politická neziskovka, keď vstupuje do legislatívna. Neviem, či viete, ale v rámci medzirezortného pripomienkovania každého zákona môže hociktorý občan na Slovensku podať pripomienku. Hocikto. Čiže teraz keď hocikto môže podať pripomienku, tak ak ju podá, tak už robí politiku? A budeme sa ho pýtať, či náhodou mu niekto nedal päťtisíc na to, aby podal tú pripomienku? To už je politika? Fakt, že dotiahnite to do absurdna, hej, keď budete mať pripomienky v MPK alebo nejakú hromadnú pripomienku, tak zisťujte, každý jeden človek, ktorý podpísal tú hromadnú pripomienku, či náhodou nedostal od niekoho päťtisíc eur. A ak dostal, tak nech zverejní od koho. To je podľa vás, to už je tá politika? To je tá politická aktivita, ktorú, ktorá tak vám vadí na tých neziskovkách? A fakt ma to, že úprimne ma to vytáča. A teda dobre, keď teda legislatíva je vecou stavovskej cti, tak ako si vy ctíte tú legislatívu, keď vy hovoríte, že teda legislatívu nech robia len politici alebo politiku len politici, a súčasťou toho je legislatíva. Tak ako vy ukazujete tú stavovskú česť? Majstri sveta v politike! Týmto procesom. Toto, toto je dobrý príklad politiky, hej? Toto je dobrý príklad legislatívy. Toto, neziskovky nech toto nerobia, vy to budete robiť, lebo vy to robíte bohovsky. No vidím, ako to robíte. Na štyrikrát opravovať zákon! Perfektné! Majstri sveta, fakt! A mňa na tom fascinuje, ja vám poviem takto, že ja som bol tiež v neziskovke. Bol som v neziskovke Slovensko.Digital, spoluzakladal som ju, viedol som ju niekoľko rokov, okrem toho som bol v neziskovke aj v občianskom združení, ktoré u nás v obci rozbehlo ochotnícke divadlo. Aj to je občianske združenie, viete? A teraz čo? Ktoré je politické? Ktoré je nepolitické? Keď sme hrali nejakú hru v tom ochotníckom divadle, ktorá sa vyjadrovala k aktuálnemu dianiu, to už je politická neziskovka? To už bude problém? A keď som bol v tom Slovensko.Digital, že mňa fascinovala tá vaša posadnutosť tým, že koho ste vy ľudia? To je jediné, čo vás zaujíma, koho ste, koho sú oni ľudia? Koho ste vy ľudia? Keď my sme vznikli, tak všetci teda hútali, že koho sme ľudia. Sme upozorňovali na neefektívne a skorumpované IT. A všetci hútali, koho sme ľudia. Tak to sú asi Kaliňákovi ľudia. Normálne toto sa ku nám dostalo, to sú Kaliňákovi ľudia. Skritizovali sme nejaký Kaliňákov projekt, a okej, tak oni asi nebudú Kaliňákovi ľudia. To budú, ja neviem, to budú asi Rašiho ľudia. Keď sme skritizovali pána predsedajúceho Rašiho, tak asi nebudú Rašiho. A furt iba v hlavách bolo, že koho sme ľudia, že nikomu, nikto si nedokázal pripustiť, že nám proste záleží na tom, aby sa veci robili dobre. A keď sa nerobia dobre, tak sme ochotní venovať svoj čas tomu, že upozorníme na to, že sa nerobia dobre. A toto vám strašne vadí. Toto vám strašne vadí, že toto niekto môže mať ako motiváciu na svoju aktivitu. Neuveriteľné! Dám vám jeden krásny príklad, čo sa dneska stalo (povedané s pobavením). Dneska sme rozbiehali, tuná pán kolega Ferenčák rozbehol takú že komisia pre technologický rozvoj a inovácie pod výborom pre európske záležitosti a dneska sme mali ustanovujúce stretnutie. A teda potvrdzujem, pán Lučanský je tu niekde v parlamente, bol tu, pretože aj on je ten, členom tejto komisie a sedel tam. A na tú komisiu (povedané so smiechom), členmi tej komisie sú IT Asociácia Slovenska, ktorá zastupuje IT firmy. Je tam SAPIE, Slovenská asociácia pre inovatívnu ekonomiku, tiež zastupuje inovatívne firmy na Slovensku. Je tam aj to združenie Slovensko.Digital. Sú tam univerzity. Kadejaké inštitúcie, ktoré nejakým spôsobom nám dávajú svoj názor na to, čo tu robíme, na legislatívu, dalo by sa povedať, že lobujú. Ale jedno jediné z tých združení bude musieť reportovať, kto mu dáva peniaze, a bude musieť spadať pod dvestojedenástku, pod zákon o slobodnom prístupe k informáciám. A to je to Slovensko.Digital. A ja normálne, že rozum mi nad tým stojí, hej, že pán Lučanský tam so mnou sedí, zástupkyňa firmy Google tam sedela s pánom Lučanským, hej, predstavte si to, ale, ale to ho netrápi, že odkiaľ oni majú peniaze, kto ich platí, za čo ich platí. Jediné, čo ho trápi, je to Slovensko.Digital. To jedno jediné združenie. Toto mu vŕta v hlave. Neuveriteľné! Že nechápete tú absurditu toho? Tú selektívnu, ja neviem, čo to je. Fakt. Neuveriteľné. No. A koľko mám času? Štvete, dostanem sa k tomu, že prečo vás mám ešte plné zuby, vás mám plné zuby aj preto, pretože namiesto toho, aby ste riešili skutočné problémy tejto krajiny, ktoré tu dneska máme, bankroty firiem, každý deň ohlási nejaká firma bankrot pomaly teraz posledný týždeň. Transakčná daň, ktorá tu terorizuje podnikateľov, drahota, tretia najvyššia inflácia v Európe, najvyššia v eurozóne, tak toto neriešite, na to nemáte nejakú víziu, nejaký recept. Ale čo riešite, sú mimovládky, hej? Už keď akože dáte zaucho tým mimovládkam, tak už všetky tieto ostatné problémy zmiznú? Tie, tie nemocnice, tie šváby, pán kolega Baláž, tie šváby v tých nemocniciach lozia preto, že sú tu mimovládky? (Reakcia z pléna.) Ja som inteligentný. Rozum mi neberie, čo tu robíte. Ja si myslím, že som, a rozum mi neberie, čo tu robíte, že, že skutočné problémy, skutočné problémy, to, to nie riešiť, ale mimovládkam napariť, tak to je, to, to už vyrieši problém tejto krajiny! Táto krajina bude oveľa lepšia! Už transakčná daň asi prestane platiť, keď dáte zaucho mimovládkam. (Reakcie z pléna.) Hej? Pán Karas, kľudne. Pán Karas, kľudne... (Prerušenie vystúpenia predsedajúcim.) Raši, Richard, predseda NR SR Poprosím, poprosím pánov poslancov. (Reakcie z pléna.) Hargaš, Ján, poslanec NR SR Áno. (Reakcie z pléna.) Renta pre pána Žili... renta pre pána Žilinku. Nech sa... (Prerušenie vystúpenia predsedajúcim.) Raši, Richard, predseda NR SR (Povedané súbežne s rečníkom.) Ešte chvíľu vydržme. Ďakujem. Hargaš, Ján, poslanec NR SR (Povedané súbežne s predsedajúcim.) ... ešte aj Karas tu na mňa vykrikuje. Pán Karas tu na mňa vykrikuje. (Reakcia z pléna.) Dajte mi fa... choďte do rozpravy alebo dajte faktickú. Pán Karas tu po mne vykrikuje. Pán Karas, autor nápadu renty pre pána Žilinku. To je, to už je problém vyriešený, hej? Teraz dáme zaucho neziskovkám a renta je v poriadku. Neuveriteľné! A pre toto ma štvete, pre toto ma štvete najviac, že toto celé, celé toto divadlo okolo mimovládok je len zástupná téma na to, aby ste nejak odklonili pozornosť od toho, čo sú skutočné problémy tejto krajiny, ktoré ste spôsobili a na ktoré nemáte riešenia. To je jediný dôvod, prečo sa tu rozprávame o mimovládkach a o neziskovkách a o nejakých jašteroch, živých jašteroch, Sorosovi do noci a fakt že fantazmagóriách. A keď už som tu, budem zlý, prepáč, Štefan, ale aj teba sa spýtam, že ty vieš, koľko máš neziskoviek v Slovenskom Grobe? Šesťdesiatšesť. Šesťdesiatšesť neziskoviek má sídlo v Slovenskom Grobe, tak by som sa ťa spýtal, že keď za to budeš hlasovať, že či už si im vysvetlil, že teda sú nepriateľ štátu a potrebujeme im dať zaucho.(Reakcia z pléna.) Jasné, pokojne, transparentne. Neuveriteľné! No, čiže to je moja hlavná výhrada k tejto, tejto fušerine, ktorú tu predvádzate. Odkláňate, odkláňate pozornosť od skutočných problémov, na ktoré nemáte rieše... nemáte víziu, nemáte, nemáte, ja som normálne, pozeral som si na sociálnych médiách tie komentáre alebo to, čo, to, čo tam dáva pán Glück napríklad. Je tu? Neni tu. Robin neprišiel. Že, že, že, že jediné, čo ponúkate, je, že ale sme im dali . Pamä... poznáte ten vtip, že ide mravec vedľa slona a ten mravec hovorí, že ale dupoceme, kámo! A vy nie ste ten slon, vy ste ten mravec. Vy ste ten mravec, ktorý proste len potrebuje niekomu dať zaucho, aby sa cítil, že teraz, teraz, teraz som, teraz som mu dal. A táto vaša zbabelosť, to sa neukazuje len pri tomto zákone, ale pri všetkom možnom, čo sa dialo počas tejto schôdze. Ako nás tu necháte do noci rokovať, ako pán Gašpar sľubuje, že sa vyjadrí, nakoniec sa nevyjadrí, lebo nemá na to odvahu. Ako ste si schválili novelu trestných zákonov, aby ste nemuseli ísť pred súd vysvetľovať svoje konanie. Ako ste presunuli odvolávania ministrov a dôveru tejto a hlasovanie o dôvere tejto vláde pol roka, odkedy pomaly bola predložená. Toto všetko, čiže toto, toto, toto ukazuje, že vy nie ste ten slon, vy ste ten mravec. Ten mravec, ktorý len potrebuje toho veľkého slona pri sebe, nejakého bubuláka, aby mohol povedať, že ale dupoceme, kámo . Blahoželám k tomuto dielu a každému, kto za to zahlasuje, blahoželám. Ďakujem. (Potlesk.)